CELEX: 62011CN0163
Language: et
Date: 2011-04-04 00:00:00
Title: Kohtuasi C-163/11: Eelotsusetaotlus, mille on esitanud Rechtbank van eerste aanleg te Antwerpen (Belgia) 4. aprill 2011 — Annex Customs BVBA versus Belgische Staat ja KBC BAnk NV

18.6.2011   
            
            
               ET
            
            
               Euroopa Liidu Teataja
            
            
               C 179/11
            
         Eelotsusetaotlus, mille on esitanud Rechtbank van eerste aanleg te Antwerpen (Belgia) 4. aprill 2011 — Annex Customs BVBA versus Belgische Staat ja KBC BAnk NV
   (Kohtuasi C-163/11)
   2011/C 179/21
   Kohtumenetluse keel: hollandi
   
      Eelotsusetaotluse esitanud kohus
   
   Rechtbank van eerste aanleg te Antwerpen
   
      Põhikohtuasja pooled
   
   
      Hageja: Annex Customs BVBA
   
      Kostjad: Belgische Staat ja KBC Bank NV
   
      Eelotsuse küsimused
   
   
               1.
            
            
               Kas komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (1), artikli 450c lõike 1 punkti b, mis on lisatud komisjoni 15. detsembri 2000. aasta määruse (EÜ) nr 2787/2000 (2) artikli 1 punktiga 53, tuleb tõlgendada nii, et selles nimetatud teade on ainult sel juhul õiguslikult kehtiv, kui ta sisaldab käendajal vajaduse korral tasuda tulevaid täpseid summasid?
            
         
               2.
            
            
               Kas komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, artikli 450c lõiget 2, mis on lisatud komisjoni 15. detsembri 2000. aasta määruse (EÜ) nr 2787/2000 artikli 1 punktiga 53, tuleb tõlgendada nii, et käendaja, kes pärast seda, kui ta on kolme aasta jooksul pärast transiidideklaratsiooni aktsepteerimist saanud teate määruse nr 2454/93 artikli 450c lõike 1 punkti a tähenduses, milles on nimetatud muud summad kui need, mida temalt hiljem nõutakse, vabaneb oma kohustustest?
            
         
      (1)  EÜT L 253, lk 1; ELT eriväljaanne 02/06, lk 3.
   
      (2)  Komisjoni 15. detsembri 2000. aasta määrus (EÜ) nr 2787/2000, millega muudetakse määrust (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 330, lk 1; ELT eriväljaanne 02/11, lk 3).